Ջոն Բրեյն

Ջոն Բրեյն ( ), անգլիացի գրող, «Բարկացած երիտասարդ մարդիկ» խմբակի անդամ։

Կենսագրություն 

Ջոն Բրեյնը ծնվել է Վեսթ-Յորքշիր կոմսությունում՝ Բրեդֆորդ քաղաքում։ 16 տարեկան հասակում թողել է դպրոցը, և աշխատել խանութում՝ որպես գիտական լաբորատորիայի տեխնիկական աշխատակից։ Եղել է նավատորմի զինվորական Երկրորդ համաշխարհային պատերազմի ժամանակ։ Պատերազմից հետո աշխատել է որպես պրոֆեսիոնալ գրադարանավար Բինգլի քաղաքում։ Ամուսնացել է 1955 թվականին, ունեցել է չորս երեխա։ Ստեղծագործել սկսել է, երբ հիվանդ է եղել թոքախտով։ 

Առաջին վեպը «Ճանապարհ դեպի վեր» (1957) դարձել է բեսթելլեր, եղել է «Բարկացած երիտասարդ մարդիկ» խմբակի ծրագրային վեպը։ Վեպում Ջո Լեմպտոնը մասնագիտական վերելքի և նյութապես բարեկեցության հասնելու համար լքում է սիրած աղջական՝ հանուն հաշվարկով ամուսնության։ Այս ամուսնությունը հնարավորություն է տալիս նրան արագ բարձրանալ կարիերայի սանդուղքով, բայց դա նրան երջանկություն չի բերում։ Վեպում նկարագրվում է հերոսի էության հակասությունը․ Լեմպտոնը դարձել է իր հաջողության, կարիերայի ստրուկը։ Վեպն ընկալվում է որպես ապացույց այն արժեքների, որոնք ընդունված էին այն ժամանակվա հասարակությունում։ 1959 թվականին վեպը էկրանավորվել է։ 

Գրական հաջողությունների հասնելուց հետո նա տեղափոխվեց Անգլիայի հարավ։ 1959 թվականին լույս է տեսնում «Վոդայ» (1959) ինքնակենսագրական վեպը։ Վեպն արտացոլում է այն ժամանակահատվածը, երբ Բրեյնը հիվանդ էր տուբերկուլոզով։ Վեպում հերոսի առողջանալը կապված է չար ոգիների նկատմամբ նրա հաղթանակի հետ։

Գրող Քոլին Ուիլսոնը, ով ժամանակին ընկերացել էր Բրեյնի հետ, հիշում է 1960 թվականի հուլիսին Լենինգրադ կատարած ուղևորությունը, որին մասնակցում էին ինքը և իր կինը, Բրեյնը կնոջ՝ Փեթի և որդու՝ Ջոնաթանի հետ, ինչպես նաև Բոբ և Փեթ Փիթմանները։ Նրանք նավով մեկնեցին Լենինգրադ, իսկ ճանապարհորդության ընթացքում Բրեյնը ասաց, որ որոշել է գրել «Ճանապարհ դեպի վեր» ստեղծագործության շարունակությունը, սակայն դեռ սյուժե չի մշակել։ Քանի որ Բրեյնի վեպը հրատարակվել է ԽՍՀՄ-ում մեծ տպաքանակով և մեծ ճանաչում ձեռք բերել, Բրեյնը նույնպես հրավիրվել է Մոսկվա՝ Գրողների միությունում հանդիպման։

1962 թվականին Բրեյնը գրում է «Ճանապարհ դեպի վեր» վեպի շարունակությունը՝ «Կյանքը վերևում» վերնագրով։ Վեպի հերոսը՝ Լեմփթոնը, որն արդեն հասել է սոցիալական բարձունքներին, կասկածում է իր ընտրության ճշմարտացի լինելուն։ Ստեղծագործությունը էկրանավորվել է 1965 թվականին։

Երկար ժամանակ Բրեյնը համարվում էր «ձախ», մինչև որ 1960-ականներին նա բացահայտ հայտարարեց, որ զբաղեցնում է պահպանողական դիրքորոշումը։ 1967 թվականին՝ Վիետնամի պատերազմի ժամանակ, նա նամակ է հղում Միացյալ Նահանգներին, որտեղ հայտնում է իր աջակցության մասին։ 

1970-80-ականներին նա գրել է զանգվածային գրականությանը վերաբերող ստեղծագործություններ, որոնք հաջողություն չեն ունեցել ընթերցողների շրջանում։ 1977 թվականին գրել է «Կրակե մատ» ստեղծագործությունը, որտեղ նկարագրել է Մեծ Բրիտանիայում հեղաշրջում ծրագրող ծայրահեղ ձախ կազմակերպության գործունեությունը։ Բրեյնը մահացել է 1986 թվականին, 64 տարեկան հասակում։

Մատենագրություն 
 Room at the Top (1957) «Ճանապարհ դեպի վեր» վեպ
 The Vodi (1959) «Վոդայը»
 From the Hand of the Hunter (1960) «Որսորդի ձեռքով»
 Life at the Top (1962) «Կյանքը վերևում»
 The Jealous God (1964) «Խանդոտ աստված»
 The Crying Game (1968) «Դաժան խաղ»
 Stay with Me Till Morning (1970) «Մնա ինձ մոտ մինչև լույս»
 The View From Tower Hill (1970) «Տեսարան Թաուեր Հիլից»
 The Queen of a Distant Country (1972) «Հեռավոր երկրի թագուհին»
 The Pious Agent (1975) «Բարի գործակալը»
 Waiting for Sheila (1976) «Շեյլային սպասելիս»
 Finger of Fire (1977) «Կրակե մատ»
 One and Last Love (1981) «Միակ և վերջին սերը»
 The Two of Us (1984) «Մենք երկուսով ենք»
 These Golden Days (1985) «Այդ ոսկյա օրերը»
Ռուսերեն թարգմանությամբ․
 Путь наверх — М.: Изд.ин.лит., 1960
 Путь наверх. Жизнь наверху — М.: Изд.ин.лит., 1963
 Путь наверх. Жизнь наверху — М.: Правда, 1991
 Останься со мной до утра — М: Прогресс, 1993
 Путь наверх. Жизнь наверху — М.: АСТ, Астрель, 2011

Ծանոթագրություններ

Արտաքին հղումներ 
John Braine – bibliography of first editions 

20-րդ դարի բրիտանացի գրողներ
Անգլիացի գրողներ
Սցենարիստներ
Անգլիացի վիպասաններ
Գրողներ այբբենական կարգով